钦定古今图书集成/明伦汇编/氏族典/第236卷 > 张茂度
## 钦定古今图书集成/明伦汇编/氏族典/第236卷 > 张茂度

按《宋书张茂度传》，“茂度，吴郡吴人，张良后也。名与高
帝讳同，故称字良。七世孙为长沙太守，始迁于吴。高
祖嘉，曾祖澄，晋光禄大夫。祖彭，祖广州刺史。父敞，侍
中尚书、吴国内史。茂度为何无忌镇南参军，顷之，出
补晋安太守。卢循为寇，茂度受其符书，免官，复以为
始兴相。郡经贼寇，廨宇焚烧，民物凋散，茂度刱立城”
寺，吊死抚伤，收集离散，民户渐复在郡。一周征为太
尉参军，寻转主簿，扬州治中从事史。高祖西伐刘毅，
茂度居守，留州事悉委之。军还，迁中书侍郎。元嘉元
年，出为益州刺史。三年，太祖讨谢晦，诏益州遣军袭
江陵。晦已平而军始至白帝。茂度与晦素善，议者疑
其出军迟留。时茂度弟邵为湘州刺史，起兵应大驾。
上以邵诚节，故不加罪。被代还京师。十八年，除会稽
太守。素有吏能，在郡县职事甚理。明年，卒官。